

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัดทุกจังหวัด

 ตามหนังสือกรมส่งเสริมการปกครองท้องถิ่น ที่ มท 0816.3/ว502 ลงวันที่ 19 กุมภาพันธ์ 2563 และที่ มท 0816.3/587 ลงวันที่ 22 มีนาคม 2564 แจ้งแนวทางการดำเนินการจัดระบบประกัน คุณภาพการศึกษาของโรงเรียนและวิทยาลัยในสังกัดองค์กรปกครองส่วนท้องถิ่น และกำหนดชื่อผู้ใช้งาน (Username) รหัสผ่าน (Password) ในระบบจัดเก็บรายงานการประเมินตนเอง (e-SAR) ของสำนักงาน รับรองมาตรฐานและประเมินคุณภาพการศึกษา (องค์การมหาชน) โดยเริ่มการนำเข้าข้อมูลในระบบตั้งแต่ ปีการศึกษา 2563 เป็นต้นไป ความละเอียดแจ้งแล้ว นั้น

 เพื่อให้การขับเคลื่อนระบบประกันคุณภาพการศึกษา ปีการศึกษา 2563 ดังกล่าวข้างต้น เป็นไปตามวัตถุประสงค์ และเป้าหมายที่กำหนด จึงขอความร่วมมือจังหวัดแจ้งองค์กรปกครองส่วนท้องถิ่น ในฐานะต้นสังกัดของสถานศึกษา ดำเนินการดังนี้

๑. ติดตามผลให้โรงเรียนและวิทยาลัยในสังกัดองค์กรปกครองส่วนท้องถิ่นที่ยังไม่เคย ได้รับการประเมินคุณภาพภายนอก หรือได้รับการประเมินคุณภาพภายนอกจากสำนักงานรับรองมาตรฐาน และประเมินคุณภาพการศึกษา (องค์การมหาชน) มาแล้ว 5 ปี นับตั้งแต่การประเมินครั้งสุดท้าย จัดส่งรายงาน การประเมินตนของสถานศึกษา (SAR) ปีการศึกษา 2563 ให้องค์กรปกครองส่วนท้องถิ่นต้นสังกัด หลังสิ้นสุด การประเมินภายใน และให้องค์กรปกครองส่วนท้องถิ่นต้นสังกัดรวบรวม และสังเคราะห์รายงานการประเมินตนเองของโรงเรียน/วิทยาลัย พร้อมประเด็นต่างๆ ที่ต้องการให้มีการประเมินผลและการติดตามตรวจสอบ เพื่อเป็นข้อมูลและแนวทางการประเมินคุณภาพภายนอก โดยให้ดำเนินการให้แล้วเสร็จก่อนเปิดภาคเรียน ของปีการศึกษา 2564

 ๒. ให้องค์กรปกครองส่วนท้องถิ่นต้นสังกัดนำข้อมูลรายงานการประเมินตนเอง (SAR) เข้าสู่ระบบจัดเก็บรายงานการประเมินตนเอง (e-SAR) ของสำนักงานรับรองมาตรฐานและประเมินคุณภาพการศึกษา (องค์การมหาชน) ตามชื่อผู้ใช้ (Username) และรหัสผ่าน (Password) ที่กรมส่งเสริมการปกครองท้องถิ่นได้แจ้งไว้ตามหนังสือ ที่ มท 0816.3/587 ลงวันที่ ๒๒ มีนาคม 2564 ภายในวันที่ 30 มิถุนายน 2564 หากมีข้อขัดข้องในการใช้งานระบบจัดเก็บรายงานการประเมินตนเอง (e-SAR) ให้แจ้งประสาน นางสาวพิมพ์พร ธิวะโต นักวิชาการ ภปพ.2 สำนักงานรับรองมาตรฐานและประเมินคุณภาพการศึกษา (องค์การมหาชน) ได้โดยตรงทางโทรศัพท์หมายเลข 09 7369 9569

 ๓. ขอความร่วมมือจังหวัด นิเทศ กำกับ ติดตามการดำเนินการตามระบบประกันคุณภาพการศึกษาของสถานศึกษาในพื้นที่อย่างใกล้ชิด เพื่อนำไปสู่การพัฒนาคุณภาพการศึกษาของสถานศึกษาต่อไปรายละเอียดการปฏิบัติปรากฏ ตาม QR ที่แนบมาพร้อมหนังสือนี้

 กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218

 พฤษภาคม 2564

ผอ.กง.สศ................................

หน.ฝ.มป.................................

จนท........................................